text: Høvuðsvenjarin gav mær so loyvi at taka hann til viks og gera eina samrøðu við hendan sera fryntliga spælaran.
text: #000003
text: Adu hevur ferðast víða sum fótbóltsspælari. Hann hevur spælt í Camarca í Spania, Young Boys í Hollandi, Enfield Town í Onglandi og Roslaire í Belgia. Albert var eisini úttikin til Ghanesiska landsliðið, ið skuldi spæla við OL, men hann var so óheppin at verða skaddur og mátti tí geva avboð. Hesi eru øll lond(burtursæð frá Ghana, ið vit áður hava havt spælarar frá), ið vit vanliga ikki heinta spælarar frá og tí var tað forvitnisligt at vita, hvussu TB var komið í samband við hann:
text: #000004
text: “Agenturin hjá mær kendi væl venjararn hjá TB, Páll Guðlaugsson. Á tann hátt komu vit í samband við hvønn annan. Eg kendi sera lítið til Føroyar áðrenn, einans visti eg , at Føroyar høvdu tilknýti til Danmark. Í telefonini greiddi Páll mær frá hvussu góðar umstøðurnar vóru við Stórá og hvussu siðbundið felagið er. Ja hann greiddi mær frá, at TB er eitt av heimsins elstu fótbóltsfeløgum og at søgan fyllir ótrúliga nógv hjá spælarum og viðhaldsfólki. Hann fortaldi mær eisini, at TB spælir góðan álopsfótbólt og tað er naka, ið tiltalar mær sum fótbóltsspælari. Eg vil gjarna nakað fram eftir vøllinum” – sigur Adu.
text: #000005
text: Nú spælir TB sum kunnugt í fyrstu deild, men nakað heilt ótrúligt skal henda, um TB ikki er umboðað í bestu deildini aftur í 2015. Eg spurdi Adu, um hetta hevði nakað at siga, tá hann tók støðu til sáttmálatilboðið: “Ja, tað hevði heilt avgjørt nakað at siga fyri meg. Eg vil fegin spæla í bestu deildini, har støðið er høgt og ferðin stór – eg gleði meg at sleppa at royna meg í Effo-Deildini.
text: #000006
text: Adu hevur skrivað undir ein 1-ára sáttmála við TB og eg spurdi hann, um tað var nakað serstakt hann hevði lagt merki til við liðnum, ið hann næsta ár skal umboða: “Eg havi lagt merki til at her eru nógvir ungir spælarar og næstan allir sum ein geva seg 100% undir venjing, tað dámar mær sera væl.”
text: #000007
text: Hvar spælir tú helst á vøllinum? “Mær dámar best at vera í álopinum, men eg kann brúkast á fleiri plássum og haldi eg eisini, at tað hevur havt nakað at siga fyri venjaran.”
text: #000008
text: Eru tað nakrir spælarir, ið tú serliga hevur lagt merki til, nú tú hevur vant nakrar ferðir við TB? “Eg eri sera imponeraður av unga Stefan Radosavljevic. Hann hevur ein ótrúliga góðan teknikk og er tað stuttligt at síggja. Eisini havi eg lagt merki til Patrik Johannesen, ið er ein sera góður spælari.”
text: #000009
text: Hvat heldur tú um umstøðurnar her við Stórá og hvussu hevur tú verið móttikin? “Eg eri sera væl nøgdur við umstøðurnar. Eg eri ikki so vanur við graslíki, havi verið á nøkrum vøllum, ið ikki imponeraðu, men tá eg royndi hendan vøllin, so var tað ein fantastisk kensla – næstan sum veruligt gras. Fólk her eru sera vinarlig og hava tikið væl ímóti mær og ikki minst venjarin og formaðurin hava verið mær sera góðir, síðan eg kom her.”
text: #000010
text: Hvat er tín málsetningur fyri árið, ið tú skal leika við TB? “Eg vil verða við til at betra liðið, so at vit fáa eina góða og spennandi landskapping í 2015.”
text: #000011
text: Eg fekk so orð á høvuðsvenjara okkara, Páll Guðlaugsson.
  Hvussu fanst tú fram til hendan spælaran? “Eg havi góðar vinir uttanlands og gjøgnum ein av hesum, varð eg gjørdur varðugur við Adu. Eg sá nøkur sjónbandabrot av honum og hetta, saman við góða viðmælinum frá vinmanninum, gjørdi at vit bjóðaðu honum heim at royndarvenja við okkum”.
text: #000012
text: Hvat hevur Adu gjørt fyri at sannføra tykkum um, at tit eiga at skriva undir ein sáttmála við hann? “Adu kemur við skjótleika, hann hevur sera góðan teknikk, er kreativur og er annars ein sera góður spælari sum heild. Vit hava í TB eina roterandi spælaraskipan og har hóskar hann sera væl inn. Hann hevur fingið góðan fótbóltslærdóm í Spania og Hollandi.”
text: #000013
text: Vit takka Adu og venjaranum fyri prátið og ynskja teimum alt tað besta.
text: #000016